**Tau reikės atlikti tris užduotis:**

**1.** Perskaityk ir parink šiam eilėraščiui nuotrauką. Pabraukti žodžiai nurodys, į ką atkreipti dėmesį. Gali ją pats padaryti telefonu arba išrinkti iš esančių „Google“. Paprašyk, kad kas nors padėtų ją prisegti.

****

**Rudenėlio juokas**  
  
Paauksuoti lapai  
Suktinėlį šoka,  
Šaltas rudenėlis  
Pasijuokti moka.  
  
Jis išraškė sodą,  
Žiedelius išskynė,  
Vien tik gluosniai liūdi  
Tylūs, nusiminę.  
  
Rudeninės rasos  
Ašarom sustingo,  
Vasarėlės juokas  
Su plaštakėm dingo.  
  
Saulė klevo lapui  
Šypsnio pagailėjo,  
Gelsta, gelsta lapas,  
Išbučiuotas vėjo.  
  
Taip norėč, kad saulė  
Vėl mums šviest galėtų,  
Kad vėjelis piktas  
Lapų pagailėtų.

**2.** Trumpai parašyk, kodėl tau patinka ir kodėl nepatinka ruduo. Pradėk taip:

Ruduo man patinka, nes…..

Ruduo man nepatinka, nes…..

**3.** Išrašyk iš eilėraščio įvardį, jungtuką, prielinksnį (jam reikia linksniuojamo žodžio).